Document ID: /roh_data/filtered/fineweb-2-filterrobots_roh.jsonl.gz/26379

Ina cunvegnan cun l'Uniun europeica (UE) duai segirar la collavuraziun da la Gronda Britannia cun ils stadis da l'UE er suenter il Brexit.
Sco che la primministra da la Gronda Britannia ha ditg tar la conferenza da segirtad a Minca, saja ses pajais er suenter la sortida da l'Uniun europeica pronta da cooperar e furnir daners per tscherts programs da l'UE. Uschia saja il cumbat cunter il terrorissem ni era cunter cuntrabandists d’umans fitg impurtants e la segirtad da l’Europa saja era quella da la Gronda Britannia.
La segirtad da l'Europa è nossa segirtad.
Respectar la suveranitad
La cunvegna stoppian dentant respectar la suveranitad da la Gronda Britannia. Quai valia cunzunt per la dretgira europeica, che na saja en futur betg pli responsabla per la Gronda Britannia.
RR novitads 12.00